open-index/open-wikipedia-markdown huggingface dataset:
דמדומים 3: ליקוי חמה

**דמדומים 3: ליקוי חמה** (באנגלית: **The Twilight Saga: Eclipse**) הוא סרט פנטזיה רומנטי אמריקאי משנת 2010 המבוסס על הרומן "ליקוי חמה" מאת סטפני מאייר. "Summit Entertainment" אישרו את הסרט בפברואר 2009. הסרט בוים על ידי דייוויד סלייד ומככבים בו קריסטן סטיוארט, רוברט פטינסון וטיילור לאוטנר כבלה סוואן, אדוארד קאלן וג'ייקוב בלאק. מליסה רוזנברג, אשר כתבה את התסריטים לשני הסרטים הקודמים, חזרה כתסריטאית. הצילומים החלו ב-17 באוגוסט 2009 והסתיימו בסוף אוקטובר, כשחודש לאחר מכן החל פוסט-פרודקשן.

הסרט יצא ברחבי העולם ב-30 ביוני 2010 בבתי קולנוע, והיה הסרט הראשון בסדרה לצאת ב-IMAX.

## עלילה
בסרט ממשיך סיפור האהבה בין אדוארד קאלן הערפד, לבין בלה סוואן, נערה אנושית בת 18, שגרה עם אביה בפורקס. בסרט זה בלה מתקרבת לג'ייקוב בלאק, איש זאב, ומעוניינת בידידותו, בעוד הוא מעוניין בקשר רומנטי. בלה נדרשת לבחור בין ג'ייקוב לאדוארד, ובכך גם לקבוע האם תהפוך לערפדה או תישאר אנושית. בלה בוחרת לבסוף להינשא לאדוארד.

בסרט מופיעה דמותה של ערפדה בשם ויקטוריה; בעבר אדוארד הרג את ג'יימס, בן זוגה. ויקטוריה מנסה להרוג את בלה כנקמה על כך. הערפדים ואנשי הזאב בפורקס ובסביבתה מתאחדים כדי להגן על בלה מפני ויקטוריה, ואילו ויקטוריה מקימה צבא ערפדים חדשים שיילחם במשפחת הערפדים קאלן ויהרוג את בלה. שני הצדדים מתאמנים לקראת הקרב. ג'ייקוב מגלה שבלה בחרה באדוארד על פניו, ורוצה למות בקרב. בלה מנסה לעצור אותו, מסבירה לו כמה הוא חשוב לה ומבקשת ממנו לנשק אותה; היא חשה שהיא מאוהבת גם בו, אך לבסוף נשארת עם אדוארד.

במהלך הקרב אנשי הזאב ומשפחת קאלן מנצחים בקלות את צבאה של ויקטוריה. ויקטוריה, שהשתמשה בקרב כהסחת דעת, מגיעה לצד ערפד בשם ריילי, אל המקום שבו בלה ואדוארד מסתתרים, ומנסה להרוג את בלה. סת', איש הזאב, הורג את ריילי. ויקטוריה נשארת לבד ומנסה לברוח. אדוארד תופס אותה, הורג אותה ושורף את גופתה.

לאחר הקרב מתברר שג'ייקוב, איש הזאב, נפצע בכל פלג גופו הימני. בלה מבקרת אותו והשניים מנסים לשמור על ידידותם. אך לאחר שאדוארד שולח לג'ייקוב הזמנה לחתונה שלו ושל בלה, הוא עוזב את ביתו ומתרחק מבלה.

## צוות השחקנים
*קריסטן סטיוארט - בלה סוואן
*רוברט פטינסון - אדוארד קאלן
*טיילור לאוטנר - ג'ייקוב בלאק
*ברייס דאלאס הווארד - ויקטוריה
*בילי בורק - צ'רלי סוואן
*דקוטה פנינג - ג'יין
*פיטר פצ'ינלי - קרלייל קאלן
*אליזבת ריזר - אסמה קאלן
*ג'קסון ראת'בון - ג'ספר הייל
*קלן לוץ - אמט קאלן
*אשלי גרין - אליס קאלן
*ניקי ריד - רוזלי הייל
*אנה קנדריק - ג'סיקה סטנלי
*מייקל ולץ - מייק ניוטון
*ג'סטין צ'ון - אריק יורקי
*כריסטיאן סראטוס - אנג'לה ובר
*זאווייר סמואל - ריילי בירס
*שרה קלארק - רנה דווייר
*גיל ברמינגהאם - בילי בלאק
* דניאל קדמור פליקס הוולטורי

## ביקורות
הביקורות על הסרט היו מעורבות, אבל חמות יותר מהביקורות של קודמו, ירח חדש. הסרט קיבל דירוג ממוצע של 48% באתר Rotten Tomatoes, בהתבסס על 246 ביקורות, עם ציון של 5.50 מתוך 10. באתר Metacritic, הסרט קיבל דירוג ממוצע של 58 מתוך 100.

## קישורים חיצוניים
* 

* 
* 
* 

## הערות שוליים

קטגוריה:סרטי 2010
קטגוריה:דמדומים (סדרת סרטים)
קטגוריה:סרטי פנטזיה

קטגוריה:סרטי ערפדים
קטגוריה:סרטי המשך אמריקאיים
קטגוריה:סרטי נעורים אמריקאיים
קטגוריה:סרטים עם מוזיקה מאת הווארד שור
Never Let Me Down (אלבום)

**Never Let Me Down** הוא אלבום אולפן משנת 1987 של המוזיקאי דייוויד בואי. מבקרי המוזיקה העניקו לאלבום ביקורת שלילית והמכירות היו נמוכות ביחס לאלבומיו הקודמים. לימים סיפר בואי בראיון כי לדעתו זה האלבום הגרוע ביותר שלו.

השחקן מיקי רורק שר קטע ראפ בשיר (Shining Star (Makin' My Love.

לאחר הוצאת האלבום יצא בואי לסיבוב ההופעות העולמי Glass Spider. המופע היה תיאטרלי ורב משתתפים, והתרחש תחת תפאורת עכביש ענק. הוא היה גדוש בלהיטי עבר וזכה להצלחה מסחרית.

## רשימת הקטעים באלבום

## משתתפים
* דייוויד בואי - שירה, גיטרה, קלידים, תוף, קולות רקע
* קרלוס אלומר - גיטרה, סינתיסייזר גיטרה, תוף, קולות רקע
* ארדל קיזילקאי - קלידים, תוף, בס, חצוצרה, קולות רקע, כינור
* פיטר פרמפטון - גיטרה
* פיליפ סייס - פסנתר, קלידים
* כרמינה רוחאס - בס
* ארל גרדנר - פלוגלהורן
* מרצה בנט - כלי הקשה
* סטן הריסון - סקסופון אלט
* לורי פרינק - חצוצרה
* סטיב אלסון - סקסופון בריטון
* לני פיקט - סקסופון טנור
* רובין קלארק, לוני גרובס, דיווה גריי, גורדון גורדי - קולות רקע
* מקדינס סיד - גיטרה בשירים Bang Bang, Time Will Crawl, Day-In Day-Out
* מיקי רורק - קטע ראפ בשיר (Shining Star (Makin' My Love
* מפיקים: דייוויד בואי, דייוויד ריצ'רדס

## קישורים חיצוניים

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהופקו על ידי דייוויד בואי
קטגוריה:אלבומים שהוקלטו באולפני אווטאר
קטגוריה:אלבומי חברת EMI רקורדס
הרכב כימי

**הרכב כימי** של חומר מתאר את מרכיביו היסודיים.

חומר טהור עשוי ממולקולות שכולן זהות זו לזו, ההרכב הכימי שלו ניתן על ידי הנוסחה הכימית של המולקולה, המתארת את האטומים המרכיבים את המולקולה. דוגמאות:

: \ \mathrm {H_2O} (מולקולת מים; מורכבת משני אטומי מימן ואטום חמצן אחד).

: \ \mathrm {NH_3} (מולקולת אמוניה; מורכבת משלושה אטומי מימן ואטום חנקן אחד).

: \ \mathrm {NaOH} (מולקולת נתרן הידרוקסידי; מורכבת מאטום נתרן, אטום חמצן ואטום מימן).

תערובת מכילה מולקולות שלא כולן זהות זו לזו, ההרכב הכימי של תערובת ניתן על ידי פירוט זהות המולקולות שהתערובת מכילה ואת חלקן היחסי בתערובת.

בירור ההרכב הכימי של חומר נתון קרוי אנליזה כימית. לכך משמשות טכניקות שונות, כגון ספקטרומטר אופטי.

קטגוריה:כימיה
פלובדיב (מחוז)

**מחוז ([[אובלסט]]) פלובדיב** (בבולגרית: **Област Пловдив**) הוא אחד מ-28 מחוזות בולגריה ובירתו היא העיר פלובדיב.

מחוז פלובדיב ממוקם בדרום מרכז בולגריה, באזור אשר במשך מאות שנים כונה פלך רומליה, עת שלטה במקום האימפריה העות'מאנית. בשטח המחוז נכללות 18 רשויות מקומיות. במחוז פלובדיב מצוי מישור תראקיה העילי, השטח המישורי שבעמק הנהר מריצה וכן חלק מרכס הבלקן המרכזי, אשר תחילתו במעבר ההרים **Arabakonak** והוא מגיע עד למעבר ההרים **Vratnik**. הנקודה הגבוהה ביותר לאורך 207 הקילומטרים שלו, היא פסגת בוטב (2,376 מ'), שהיא הפסגה הגבוהה ברכס הבלקן כולו.

## היסטוריה
האזור יושב בתקופת ממלכת אודריסה, במאה ה-6 לפנה"ס ונכבש על ידי פיליפוס השני מלך מוקדון בשנים 343-342 לפני הספירה. החל מ-42 לפנה"ס ועד 1346 נשלט האזור על ידי האימפריה הרומית המערבית ואחר כך המזרחית, כאשר בתווך נשלט מעת לעת על ידי האימפריה הבולגרית הראשונה והשנייה. ב-1346 כבש את האזור הסולטאן העות'מאני מוראט הראשון ועד ל-1878 היה החבל, חלק מאיילט ואחר כך ווילאייט רומליה. לאחר המלחמה העות'מאנית-רוסית (1877–1878) נכללו שטחי המחוז בשטח המחוז העות'מאני האוטונומי רומליה המזרחית. ב-1885 סופחו שטחי המחוז לנסיכות הבולגרית, אשר בהמשך הפכה למדינת הלאום, בולגריה.

## כלכלה
באזור נבנו סכרים רבים המשמשים לחקלאות, השקיה ואגירה והוא שופע מעיינות מרפא. כלכלת המחוז נסמכת על חקלאות שלחין, אשר במסגרתה מגדלים פירות וירקות וכן חיטה ואורז. 
כמו כן, יש באזור ההררי כרמים ובהם מגדלים ענבים לתעשיית יין מקומית.
במקביל התפתחה תעשיית מזון ענפה, המתבססת על הגידולים החקלאיים. בעשור הראשון של המאה ה-21 מיצב עצמו המחוז גם כמחוז תיירותי, בעיקר בתחום תיירות המרפא.

## קישורים חיצוניים

* 

פלובדיב
The Man Who Sold the World (אלבום)

***The Man Who Sold the World*** הוא אלבום אולפן של המוזיקאי האנגלי דייוויד בואי משנת 1970.

רבים רואים באלבום זה את מבשר הפאנק. אחרי Space Oddity שאופיין בצלילים אקוסטיים, פגש בואי את הגיטריסט מיק רונסון והוציא אלבום רווי גיטרות בסגנון רוק כבד. בהקלטת אלבום זה גיבש סביבו את הלהקה שתהפך לימים ללהקת "העכבישים ממאדים". על עטיפת האלבום מצולם בואי עם שמלה, מהלך שאליו דחפה אשתו דאז אנג'י. צילום זה גרם להתעסקות מוגברת בזהותו המגדרית של בואי.

בשנת 1994 חידשה להקת נירוונה את שיר הנושא באלבומה *[[MTV Unplugged in New York]]*, גרסה שהנחילה לשיר הצלחה מחודשת.

## כתיבה והקלטה
הכתיבה והחזרות לאלבום היו בביתו של בואי באולם האדון, קנהאם, בית אחוזה אדוארדי שהוסב לבניין דירות אשר תואר כבעל אווירה כמו "סלון של דרקולה". כשבואי היה שקוע עם אשתו החדשה אנג'י באותה תקופה, המוזיקה הייתה מסודרת במידה רבה על ידי הגיטריסט מיק רונסון והבסיסט / מפיק טוני ויסקונטי. אף על פי שבואי מזוהה באופן רשמי כמלחין של כל המוזיקה באלבום, הביוגרף פיטר דוגט ציטט את ויסקונטי ואמר כי "השירים נכתבו על ידי ארבעתנו, היינו מתמקמים במרתף, ובואי היה אומר רק אם הוא מחבב אותם או לא". בסיפורו של דוגט, "הלהקה (לפעמים בואי תרם עם גיטרה, לפעמים לא) הייתה מקליטה רצועה אינסטרומנטלית, שאולי או לא מבוססת על רעיון מקורי של בואי, ואז, ברגע האחרון, בואי היה מתרברב על הספה שעליה הוא ישב עם אשתו, וחשב על המילים". למרות המטרד שלו עם הקיבעון של בואי בחיי הנישואין במהלך ההקלטות של The Man Who Sold the World, ויסקונטי עדיין דירג את זה כעבודה הטובה ביותר שלו עם בואי עד 1980 עם Scary Monsters (And Super Creeps).

בואי עצמו ציטט בראיון ב-1998 ואמר: "באמת התנגדתי לרושם שאני לא כותב את השירים של The Man Who Sold the World. אלא רק בדקתי את השינויים באקורדים, אף אחד לא כותב שינויי אקורדים ככה". לדוגמה, "The Width of a Circle" ו-"The Supermen" כבר היו קיימים לפני המפגשים. ראלף מייס ניגן סינתיסייזר מודולרי של מואג שהושאל מג'ורג' האריסון. מייס היה פסנתרן בן 40, שהיה גם מנהל מחלקת המוזיקה הקלאסית של מרקורי רקורדס.

## רשימת רצועות

## משתתפים
* דייוויד בואי - שירה, גיטרה, סטיילופון
* מיק רונסון - גיטרה, קולות
* טוני ויסקונטי - בס, פסנתר, גיטרה, מפיק
* מיק וודמנסי - תופים, כלי הקשה
* ראלף מייס - מוג סינתיסייזר
* קן סקוט - טכנאי קול

## קישורים חיצוניים

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהופקו על ידי טוני ויסקונטי
קטגוריה:אלבומי חברת וירג'ין רקורדס
קטגוריה:אלבומי חברת מרקורי רקורדס
קטגוריה:אלבומי חברת פרלופון
קטגוריה:אלבומי חברת EMI רקורדס
קטגוריה:אלבומי חברת RCA רקורדס
קיוסטנדיל (מחוז)

**מחוז ([[אובלסט]]) קיוסטנדיל** (בבולגרית: **Област Кюстендил**) הוא אחד מ-28 מחוזות בולגריה השוכן בדרום מערב המדינה. המחוז משתרע על כ 2.7% משטח המדינה ועיר הבירה שלו היא קיוסטנדיל.

## גאוגרפיה
במערבו של המחוז עובר הגבול בין בולגריה לסרביה ומקדוניה הצפונית. מבחינה טופוגרפית בדרום המחוז נמצא הר אוסוגובו, שפסגתו הגבוהה ביותר, רואן, מתנשאת לגובה של 2,251 מטרים, אשר למראשיתו עמקי הנהרות באריצה ודרגוביצה, שהם יובלים של הנהר סטרומה ובצפון מערבו רכס הרי רילה.

במחוז שורר אקלים ממוזג, והיערות מורכבים ברובם מעצים נשירים. המחוז כולל 9 ערים ו 182 יישובים, אשר 95.1 אחוזים מתושביהם הם בני הדת הנוצרית אורתודוקסית. מבחינת התמהיל האתני עולה, כי94 אחוזים הם בולגרים וכ-5 אחוזים הם צוענים.

## היסטוריה
שמו של המחוז כשמה של עיר הבירה, נגזר משמו של שליט מקומי (הדספוט) קונסטנטין דראגאש, אשר היה ממוצא סרבי ושלט באזור בין 1379 ל-1395. האזור יושב בתקופת הממלכה התראקית, במאה ה-6 לפנה"ס. מ-46 לספירה ועד ראשית המאה ה-11 היה האזור פרובינציה רומית ואחר כך ביזנטית. במועד זה הפך האזור חלק מהאימפריה הבולגרית השנייה. ב-1372 הפך המחוז חלק מהאימפריה העות'מאנית, עת נכבש על ידי צבאותיו של הסולטאן מוראט הראשון. עד ל-29 בינואר 1878, היה האזור נפה עות'מאנית (סנג'ק) שהייתה חלק מאיילט (מחוז), אשר נקראה בתחילה איילט רומליה ואחר כך וילאייט הדנובה. לאחר המלחמה העות'מאנית-רוסית (1877–1878) נכללו שטחי המחוז בתוך נסיכות בולגריה, התוקף סיכומי קונגרס ברלין.

## כלכלה
האזור עשיר בעפרה, חרסית, גרניט, פחם חום, וכבול. חלק מהמחצבים, נכרים במכרות המצויים במחוז לשימושים תעשייתיים וביתיים.

המחוז מפורסם במעיינות המרפא שבו, המושכים תיירים, בעיקר ממדינות אירופה.

במחוז נמצא מנזר רילה, שהוא אתר מורשת עולמית.

## קישורים חיצוניים

* 

## הערות שוליים

קיוסטנדיל
David Bowie (אלבום, 1967)

***David Bowie*** הוא אלבום האולפן הראשון של המוזיקאי האנגלי דייוויד בואי, משנת 1967. האלבום זכה לביקורות פושרות, ובואי ראה את הצלחתו רק שנתיים לאחר מכן, עם האלבום Space Oddity.

ההשפעות על בואי בזמן כתיבת האלבום כללו את התיאטרון, אליו היה מחובר בתקופת הלימודים, והלהקות פינק פלויד, הרולינג סטונז והביטלס.

באופן מקרי יצא האלבום בדיוק ביום בו יצא לאור, לאחר ציפייה ובניית מתח ארוכה, האלבום Sgt. Pepper's Lonely Hearts Club Band של הביטלס ולפיכך לא משך בשעתו כל תשומת לב.

## רשימת רצועות
*כל השירים נכתבו בידי דייוויד בואי
# Uncle Arthur – 2:07
# Sell Me a Coat – 2:58
# Rubber Band – 2:17
# Love You Till Tuesday – 3:09
# There Is a Happy Land – 3:11
# We Are Hungry Men – 2:58
# When I Live My Dream – 3:22
# Little Bombardier – 3:24
# Silly Boy Blue – 4:36
# Come and Buy My Toys – 2:07
# Join the Gang – 2:17
# She's Got Medals – 2:23
# Maid of Bond Street – 1:43
# Please Mr. Gravedigger – 2:35

## משתתפים
* דייוויד בואי - שירה, גיטרה, סקסופון
* בויס דרק - אורגן חשמלי
* דק פרנלי - גיטרה בס
* ג'ון להוט - תופים
* מייק ורנון - מפיק מוזיקלי
* גאס דג'דון - מהנדס קול

## קישורים חיצוניים

קטגוריה:אלבומי בכורה מ-1967
קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהופקו על ידי מייק ורנון
קטגוריה:אלבומי חברת דרים רקורדס
M10

**M10** (מ-**Messier 10**, נקרא גם **NGC 6254**) הוא צביר כדורי בקבוצת הכוכבים נושא הנחש הנמצא במרחק של כ-14,300 שנות אור ממערכת השמש. זהו צביר דחוס למדי עם קוטר קטן יחסית. הצביר ממוקם במרכז הקבוצה, כ-11 מעלות ממזרח לכוכב δ בנושא הנחש וכשלוש מעלות מדרום מזרח לצביר הכדורי M12.

## היסטוריה
הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית חסרת כוכבים". רק בשנת 1783 גילה האסטרונום ויליאם הרשל שזהו צביר, ותיאר אותו כ"דחוס במיוחד".

בהירות נראיתו של הצביר היא מדרגה 6.6 וניתן להבחין בו בקלות באמצעות משקפת בה הוא נראה ככתם מעורפל שגודלו כשליש מגודלו של הירח המלא. למעשה, גודלו יותר מכפול, אך מכיוון שרוב מוחלט של כוכביו נמצא במחצית הרדיוס של הצביר, נחוץ טלסקופ מקצועי כדי להבחין בצביר במלואו. 

## מאפייני הצביר
קוטרו של M10 הוא כ-83 שנות אור, אך בתצפית באמצעות ציוד חובבים נראה שגודלו הוא פחות ממחצית, שכן כמעט כל כוכביו מרוכזים בקוטר של כ-35 שנות אור. מרחקו ממערכת השמש הוא כ-14,300 שנות אור כך שגודלו הזוויתי הוא כ-20 דקות קשת - כשני שלישים מגודלו הזוויתי של הירח המלא. צפיפותו גבוהה במיוחד במרכזו ועד היום התגלו בו 4 כוכבים משתנים בלבד. עוצמת ההארה הכוללת של הצביר היא רק פי 38,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F3.

## קישורים חיצוניים

* M10 בקטלוג מסיה באתר SEDS.
* 

## הערות שוליים

10
10
קטגוריה:קבוצת הכוכבים נושא הנחש
וסטלנד לייסנדר

**וסטלנד לייסנדר** (באנגלית: **Westland Lysander**) הוא מטוס סיור בריטי. טיסתו הראשונה הייתה ב-15 ביוני 1936, והמטוס נמסר לשירות חיל האוויר המלכותי החל מיוני 1938.

עם כניסת בריטניה למלחמת העולם השנייה, ובייחוד עם נפילת צרפת לידי הגרמנים ב-1940, שימש המטוס להעברת סוכנים בריטים לצרפת וממנה, זאת משום שיכול היה לנחות על משטח קצר ביותר של 100 מטר. נוסף לכך, העבירו בו נשק עבור המחתרת הצרפתית. יתרון גדול נוסף היה למטוס זה שהמנוע היה יחסית שקט. היה לו אמנם רעש בדומה לזימזום של אלפי דבורים, אולם רעש זה לא הסגיר את התקרבותו לאויב.

המטוס היה בעל יכולת נשיאה של שלושה נוסעים או מכל דלק נתיק שמספיק לכ־300 ק"מ ומקלע M1919 בראונינג עם 2,000 קליעים. בנוסף, ניתן היה לחבר לכן הנסע מיתלה ל-8 פצצות במשקל של כ-20 ק"ג כל אחת.

שתי טייסות של מטוסים מסוג זה, נמסרו לחיל האוויר המלכותי המצרי בשנת 1939.

טייסת אחת של וסטלנד לייסנדר צורפה לחיל המשלוח המצרי, ופעלה במסגרתו החל מה-15 במאי 1948. בסיסה היה באל עריש. מלחמת העצמאות הייתה פעילותו המבצעית האחרונה של הלייסנדר.

## תמונות

Westland Lysander - Royal Air Force Operations in Madagascar, 1942. MAD294.jpg|מבנה של לייסנדרים מעל מדגסקר, 1942
Westland Lysander - Tilshead - No. 22 (army Co-operation) Group, Royal Air Force, June-november 1940. CH1190.jpg|לייסנדר עובר תחזוקה בבסיסו באנגליה, 1940
Aircraft of the Royal Air Force 1939-1945- Westland Lysander. CH2639.jpg|לייסנדר של טייסת 2 במהלך טיסת אימון.
Groundcrew installing a Type F.24 camera into a Westland Lysander Mk II of No. 225 Squadron at RAF Tilshead, Wiltshire, September 1940. CH1313.jpg|התקנת מצלמה לגוף המטוס למשימות תצפית וצילום אווירי, 1940
Westland Lysander - Mons-en-Chaussee - Royal Air Force- France 1939-1940 C719.jpg|לייסנדר לקראת המראה מצרפת במהלך המערכה בצרפת, 1940


## לקריאה נוספת

*Pillarisetti, Jagan. **[https://books.google.co.il/books/about/The_Westland_Lysander_in_Indian_Air_Forc.html?id=_bzOcg-Ke6wC&redir_esc=y The Westland Lysander in Indian Air Force Service]**. P.V.S. Jagan Mohan, 2010


## קישורים חיצוניים

## הערות שוליים

קטגוריה:מטוסים קלים
קטגוריה:מטוסים בריטיים במלחמת העולם השנייה
קטגוריה:מטוסים במלחמת העצמאות
קטגוריה:כלי טיס בריטיים
אימונית

שמאל|ממוזער|150px|אימונית טיפוסית
ממוזער|150px|שמאל|שלושה גברים עם מכנסי טרנינג
[שמאל|ממוזער|150px|רקדן [ברייקדאנס עם אימונית]]
**אימונית** (בסלנג: **טרנינג**; מאנגלית: **Training Suits** - בגד אימון) היא בגד אשר מורכב בדרך כלל משני חלקים: מכנסיים ומקטורן (ז'קט). האימונית עשויה מכותנה, מסיב סינתטי (לרוב פוליאסטר) או מתערובות שלהם. המקטורן כולל רוכסן וכיסים. האימוניות מיוצרות בשלל צבעים ועיצובים.

מכנסי האימונית עשויים בדרך כלל מכותנה ובאופן מסורתי הם מיוצרים בצבע אפור אף על פי שכיום הם זמינים למעשה במגוון רחב של צבעים ועיצובים. המאפיין הבולט ברוב מכנסי הטרנינג הוא הרצועה האלסטית הממוקמת באזור המותן.

הגזרה הרחבה והרופפת של המכנסיים מעניקים למכנסיים גמישות ונוחות יתרה. בשל רמת הנוחיות שהם מספקות, מכנסי הטרנינג הפכו עם השנים לפריט לבוש נפוץ.

האימונית נועדה במקור לשימוש בספורט - ספורטאים נוהגים ללבוש את האימוניות מעל לביגוד אותו הם לובשים בתחרויות (כגון חולצות ריצה ומכנסיים קצרים או בגדי ים) על מנת לשמור על חום הגוף ונוהגים להסיר את האימוניות לפני התחרות עצמה. עם השנים הפכה האימונית לפריט לבוש אופנתי נפוץ הן בקרב צעירים והן בקרב מבוגרים.

## אזכורים בתרבות הפופולרית
* האימוניות זכו לפופולריות רבה במיוחד בשנות השמונים כאשר הפכו לפריט לבוש אופנתי בקרב אמני היפ הופ וברייקדאנס רבים.
* לאורך הסרט "משחק המוות" משנת 1978 לובשת דמותו של ברוס לי אימונית צהובה במקום בגדי הקונג פו המסורתיים. ברוס לי טען כי עשה זאת על מנת להוכיח שאמנות הלחימה ג'יט קון דו אותה הוא פיתח הייתה אמנות הלחימה המודרנית הפרקטית ביותר ואיננה יומרנית כמו אומנות הקונג פו המסורתית. 
* בסדרת הטלוויזיה "הסופרנוס", דמויות חברי המאפייה של ניו ג'רזי נוהגים בדרך כלל ללבוש חליפות עסקים או אימוניות.
* טרנינגים של חברת אדידס הן פריט שמזוהה עם תרבות הגופניקים הסלאבית.

## גלריה

File:Jude Bellingham during an EA Sports event in September 2024 2.jpg|thumb|כדורגלן אנגלי ג'וד בלינגהאם לובש טרנינג באירוע של EA Sports בשנת 2024
File:Victoria Komova.jpg|המתעמלת הרוסייה ויקטוריה קומובה לובשת טרנינג
File:CeraselaPatrascu.JPG|צ'רסלה פטרשקו, באליפות העולם בהתעמלות אמנותית 2010, לובשת טרנינג בצבעי דגל רומניה
File:2008 Summer Olympics Australian Parade in Sydney - Women's softball team.jpg|נבחרת הסופטבול הנשית של אוסטרליה במשחקי האולימפיאדה, במצעד קבלת פנים בסידני בשנת 2008
File:Morad December 2023.jpg|הראפר הספרדי מוראד לובש טרנינג בהופעה
File:Tracksuit1.jpg|מעילי "Shell suit" עשויים מבד ניילון צבעוני


## קישורים חיצוניים

קטגוריה:ביגוד
קטגוריה:ביגוד ספורט
ואקאמה

**ואקאמה** (מיפנית, בקאנה: **ワカメ/わかめ**, בקאנג'י: **若布/和布**) היא מאכל המיוצר מאצת הים "Undaria pinnatifida" שהוא מין של קלפ. האצה שייכת לקבוצת אצות הים החומות. היא בעלת יתרונות תזונתיים רבים ונפוצה בעיקר במטבחים היפני, הסיני והקוריאני.

## שימוש במטבח
עלי הוואקמה ירוקים, טעמם מתקתק והם חלקלקים למגע. כאשר מבשלים את האצה יש לחתוך אותה לפיסות קטנות כי היא מתרחבת תוך כדי בישול. השימוש הנפוץ באצה הוא במרק המיסו המסורתי היפני. האצה ניתנת לאכילה כבר לאחר השריה קצרה ונהוג להוסיפה גם לסלטים, אורז, אטריות מוקפצות ועוד. ביפן ובאירופה נעשה שימוש באצה בצורתה המומלחת או המיובשת, בעיקר במרקים ובסלטים. התיבול העיקרי למאכלים הללו נעשה בעיקר בעזרת רוטב סויה וחומץ אורז. גומה וואקמה, הידועה גם בשם סלט אצות, היא מנה פופולרית במסעדות סושי אמריקאיות ואירופאיות. תרגומה המילולי של המנה הוא "אצת שומשום", שכן זרעי שומשום הם מרכיב עיקרי במנה.

## גידול האצה
חקלאים ימיים מיפן ומקוריאה מגדלים אצות וואקמה כבר דורות, עוד מימי תקופת נארה. מ-1983 נעשה גידול מבוקר של האצה גם בצרפת. בטזמניה האצה גדלה באופן טבעי ונמכרת למסעדות ברחבי אוסטרליה.

## ההיסטוריה של האצה במערב
המילה "Wakame" הופיעה לראשונה ב-1867 במילון היפני-אנגלי מאת ג'יימס סי. הפבורן. משנת 1960, החלו לעשות שימוש נרחב באצת הוואקמה בארצות הברית וניתן היה למצוא את האצה (טרייה או מיובשת) בחנויות טבע ובמרכולים אסייתיים ברחבי אמריקה. השימוש גדל עוד יותר מ-1970 כשהמטבח האמריקאי החל לקחת מנות מהמטבח היפני, בפרט מאקיסושי.

## מינים פולשים ואגרסיביים
מקורה של האצה הוא באזורים ימיים קרים ביפן, קוריאה וסין. בעשורים האחרונים קיימים מקורות גם בניו זילנד, בארצות הברית, בצרפת, בריטניה, ספרד, איטליה, ארגנטינה ואוסטרליה. האצה "Undaria pinnatifida" נמנית עם 100 המינים הפולשים האגרסיביים ביותר בעולם. פלישתה של האצה התרחשה באופן לא מכוון, בעיקר בעקבות התגברות תנועת כלי השיט במאה העשרים. כלי השיט מביאים עימם מי נטל שמסייעים להתפשטות מסיבית של האצה. האצה פורייה מאוד ומתרבה במהירות, דבר המקשה מאוד על מיגורה.

#### ניו זילנד
בניו זילנד אצת הוואקמה הוכרזה כזן פולשני ולא רצוי. היא התגלתה לראשונה בנמל ולינגטון ב-1987 וכנראה הגיעה לאזור בטעות בסוף שנות השבעים, ביחד עם מי נטל במשלוח ימי מאסיה. הוואקמה נמצאת בריכוז גבוה בדרום מזרח ניו זילנד ובצפונה הרחוק. היא מתפשטת בשני אופנים: באופן טבעי ההתפשטות נעשית על ידי מיליונים של נבגים פוריים המשייטים להם ברחבי הים וכן על ידי היצמדות לכלי שיט. האצה פורייה מאוד, דבר ההופך אותה לפולשנית במיוחד. השפעותיה של השתלטות האצה עדיין לא ברורות וידועות מבחינה אקולוגית. למרות אופן השתלטותה האגרסיבי של אצת הוואקמה, ממשלת ניו זילנד אישרה לעשות בה שימוש חקלאי בוולינגטון ובגדות חצי האי מרלבורו.

#### ארצות הברית
האצה נמצאת במספר נמלים בדרום קליפורניה. בחודש מאי 2009 היא התגלתה במפרץ סן פרנסיסקו ונעשו מאמצים רבים לבלום את התפשטותה.

## קישורים חיצוניים

* L. Barsanti, Paolo Gualtieri, '''Algae: anatomy, biochemistry, and biotechnology''', pages 264-265
* ערכים תזונתיים של אצת הווקאמה  

## הערות שוליים

קטגוריה:צמחים פולשים
קטגוריה:מאכלי אצות
קטגוריה:המטבח היפני
אמיל ולב

**אמיל ולב** (בבולגרית: **Емил Велев**; נולד ב-5 בפברואר 1962 בסופיה) הוא כדורגלן עבר בולגרי ששיחק בעמדת הקשר, וכיום מאמן כדורגל.

## קריירה
ולב החל את הקריירה שלו באקדמיית הנוער של לבסקי סופיה. שיחק בקבוצה הבוגרת של לבסקי מ-1981 עד 1989. וזכה עימה באליפות בולגריה ב-1984, 1985 ו-1988. בגביע של בולגריה ב-1982 ו-1984. הוא שיחק 150 משחקים (19 שערים) עבור לבסקי בליגה, ו-34 משחקים (8 שערים) בגביע.

בעונת 1989/90 הגיע ולב לישראל, ושיחק עונה אחת בליגה הראשונה במדי הפועל רמת גן שבסיום העונה ירדה לליגה השנייה. בשנת 1990 הגיע למכבי עירוני אשדוד שעלתה אז מליגה א' (שלישית) לליגה הארצית (שנייה). ולב היה גורם מרכזי בהרכב הקבוצה והבועט הראשי במצבים הנייחים. כבש בסך הכל 30 שערים והוביל את הקבוצה בעונת 1992/93 עד לליגה הראשונה והמשיך עוד עונה אחת (1993/94) שבה שיחק בכל מחזורי הליגה (39 – 7 שערים).

בעונת 1994/1995 שיחק עונה אחת במכבי יפו, ולאחר מכן חזר לקבוצת לבסקי סופיה. בעונת 1996/1997 שיחק חצי עונה בעירוני אשדוד וממנה עבר לחצי עונה בהפועל בת ים. בשנים 1997–1999 שיחק בבית"ר באר שבע. בעונת 1999/2000 שיחק במכבי אשקלון, איתה העפיל לליגה הארצית. בעונה שלאחר מכן שיחק במכבי רמת עמידר ונפצע במהלך העונה. בסוף העונה הכריז ולב על פרישה ממשחק פעיל וחזר לבולגריה.

## קריירת אימון
בשנת 2002 הפך ולב לעוזר המאמן של לבסקי סופיה. שש שנים מאוחר יותר מונה לתפקיד המאמן הראשי של לבסקי, לאחר שווליסלב ווטסוב התפטר. ולב התמנה לתפקיד מאמן לבסקי ב-17 באוגוסט 2008 ומשחק הבכורה שלו היה בניצחון 0:6 נגד בוטב פלובדיב. עם זאת, ולב העיר לא פעם את זעמם של אוהדי לבסקי שלא אהבו את משחק הטקטיקה שלו. ולב טען בסופו של דבר כי כמה הערות שלו הוצגו בצורה אחרת על ידי התקשורת וניסה לתקן בהמשך את אי ההבנות עם אוהדי לבסקי. ושיבח אותם על האהבה שלהם לקבוצה מספר פעמים.

ב-23 ביולי 2009, אמיל ולב הודיע על התפטרותו מאימון לבסקי, למרות ניצחון לבסקי 0:9 בסיכום הכללי נגד קבוצת סנט ג'וליה מאנדורה בסיבוב השני במוקדמות של ליגת האלופות 2009/2010. לאחר מכן אימן את הקבוצות סלביה סופיה ולוקומוטיב פלובדיב, ובנובמבר 2012 מונה למאמן לוקומוטיב סופיה, אותה אימן עד אוגוסט 2013.

## קישורים חיצוניים

* הזרים, באתר "המכתש"
* ריאיון עם אמיל וולב, בערוץ youtube

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:סופיה: כדורגלנים
קטגוריה:כדורגלני לבסקי סופיה
קטגוריה:כדורגלני הפועל רמת גן
קטגוריה:כדורגלני מכבי עירוני אשדוד
קטגוריה:כדורגלני מכבי יפו
קטגוריה:כדורגלני הפועל בת ים
קטגוריה:כדורגלני בית"ר באר שבע
קטגוריה:כדורגלני מכבי אשקלון
קטגוריה:כדורגלני מכבי רמת עמידר
קטגוריה:כדורגלני נבחרת בולגריה
קטגוריה:ספורטאים בולגרים בישראל
קטגוריה:כדורגלנים זרים בישראל
קטגוריה:מאמני כדורגל בולגרים
קטגוריה:מאמני לבסקי סופיה
קטגוריה:בולגרים שנולדו ב-1962
פלנימטר

שמאל|ממוזער|250px|פלנימטר
**פלנימטר** הוא מכשיר מכני המשמש למדידת שטח של צורה כללית במישור. את הפלנימטר הראשון תכנן ככל הנראה בשנת 1814 יוהאן מרטין הרמן.

אופן הפעולה: מעבירים את קצה זרוע המכשיר על היקף הצורה, והפלנימטר באמצעים מכניים מתרגם את תנועות הזרוע למידת שטח. עקרון הפעולה הוא לפי נוסחת הסקטור של לייבניץ, או משפט גרין (Green's theorem) אשר מכליל אותה. משפט גרין מאפשר לעבור מאינטגרל על פני מסלול סגור (היקף הצורה) לאינטגרל כפול (שטח הצורה):

\oint_{C} (L\, \mathrm{d}x + M\, \mathrm{d}y) = \iint_{D} \left(\frac{\partial M}{\partial x} - \frac{\partial L}{\partial y}\right)\, \mathrm{d}A

## קישורים חיצוניים

* 
## הערות שוליים

קטגוריה:מכשירי מדידה
קטגוריה:כלי שרטוט טכני
מודדים את העולם

**מודדים את העולם** (בגרמנית: **Die Vermessung der Welt**) הוא ספרו של הסופר הגרמני דניאל קלמן  (בגרמנית: Daniel Kehlmann). הספר מסוגת רומן יצא לאור בגרמניה, בגרמנית בשנת 2005. הספר תורגם למספר שפות בהן אנגלית (2006) ועברית (2009).

## על הספר
הרומן מספר את סיפור חייהם של שני חוקרים גרמנים מפורסמים בני המאה ה-19: קרל פרידריך גאוס ואלכסנדר פון הומבולדט. שני החוקרים מדדו את העולם, איש איש בדרכו ובשיטותיו. גאוס עסק במתמטיקה, באסטרונומיה, בתורת הכבידה, עבד בעיקר בביתו אבל גם צפה בכוכבים וגם עסק במיפוי ובמדידות וחקר את תופעת המגנטיות בגרמניה ובצרפת. הומבולדט ערך מסעות חקר רבים באפריקה, בדרום אמריקה וברוסיה ועסק בגאוגרפיה, חקר את זרמי הים, עסק בבוטניקה ובזואולוגיה. חקר ומדד אף הוא את המגנטיות של כדור הארץ. השניים נפגשו בברלין בכנס מדעי בשנת 1828.

הספר כולל נספח ובו תיאור קצר של הדמויות ההיסטוריות המופיעות בספר. הספר הפך להיות רב מכר עולמי ובגרמניה בלבד נמכרו ממנו 1.4 מיליון עותקים.

## הדרך לכתיבת הספר
בראיון שנערך בהתכתבות אלקטרונית סיפר דניאל קלמן שהרעיון לספר עלה במחשבתו כאשר חי במקסיקו משך מספר חודשים במהלך שנת 2002. הוא קרא את כתבי הומבולדט והופתע לגלות בהם מקרים משעשעים שעלו בכתבי המסעות שלו בדרום אמריקה, בלי שהומבולדט עצמו שם לב לכך. קלמן התרשם שההתנהגות של הומבולדט הייתה התנהגות גרמנית טיפוסית וחשב שיש בכך פוטנציאל לרומן קומי שיתבסס על הדמות ההיסטורית של הומבולדט.

לאחר מכן דניאל קלמן גילה שגאוס, שבמובנים רבים היה ההפך המוחלט של הומבולדט, התארח בביתו של הומבולדט בברלין כאשר הוזמן לכינוס מדעי בשנת 1828. כאשר קלמן גילה את עובדת הפגישה בין השניים, הוא החל לחשוב על מבנה הרומן שבמרכזו שני אנשים, שניהם מודדים את העולם אבל נבדלים זה מזה בכל מובן אחר. דניאל קלמן רצה לכתוב רומן היסטורי לאנשים כמוהו, אנשים השונאים בדרך כלל רומנים היסטוריים. הוא חשב על רומן החומק כדבריו, מהמלכודות הבנאליות של סוגת הרומן ההיסטורי.

## סרט
הסרט **מודדים את העולם** (Die Vermessung der Welt) מתוכנן לצאת לאקרנים באוקטובר 2012, ומתבסס על הספר. במאי - דטלב בק.

## לקריאה נוספת
* דניאל קלמן, **מודדים את העולם**, הוצאת עליית הגג ומשכל, תרגום מגרמנית: יפתח הלרמן-כרמל ועדינה שטרן, 239 עמודים. ספטמבר 2009.

## קישורים חיצוניים
* ספרי עליית הגג, מודדים את העולם
* מודדים את העולם, אתר טקסט
* 
* 
* מודדים את העולם באתר ידיעות ספרים
* Reading Daniel Kehlmann by Arnon Grunberg 6 April 2009 
* 

## הערות שוליים

קטגוריה:ספרים גרמניים
קטגוריה:ספרי 2005
קטגוריה:אלכסנדר פון הומבולדט
וסילי סוריקוב

**וסילי איוואנוביץ' סוריקוב** (ברוסית: **Васи́лий Ива́нович Су́риков**;  24 בינואר (על פי הלוח היוליאני: 12 בינואר) 1848 – 19 במרץ (על פי הלוח היוליאני: 6 במרץ 1916) היה צייר רוסי שנודע בציוריו שתיארו אירועים היסטוריים.

## קורות חיים
סוריקוב נולד בקראסנוירסק שבסיביר. בין השנים 1869–1871 למד תחת פאבל צ'יסטיאקוב באקדמיה הקיסרית לאמנויות שבסנקט פטרבורג.

בשנת 1877 עבר סוריקוב למוסקבה, והשתתף בציור הפרסקאות של קתדרלת ישו המושיע.

בשנת 1878 נשא לאישה את אליזבת צ'אראיס, נכדתו של הדצמבריסטי סוויסטונוב.

בשנת 1881 הצטרף לתנועת "הנודדים" (הפרדויז'ניקי).

בשנת 1893 התקבל כחבר באקדמיה לאמנויות של סנט פטרבורג.

סוריקוב נפטר ב-19 במרץ 1916 ונקבר בבית הקברות ואגאנקובסקויה שבמוסקבה.

## סגנונו ויצירותיו
סוריקוב התמקד בציור אירועים היסטוריים מעברה של רוסיה, וניסה להציג אירועים אלה מתוך נקודת המבט של פשוטי העם אשר צפו באירועים. הציורים נחשבו מקוריים בסגנונם, בהצגת רגשות האנשים במהלך האירוע.

בין יצירותיו הידועות נמנים "בוקר הוצאתם להורג של חיילי הסטרלצי" (1881), "אלכסנדר מנשיקוב בברזוב" (1883), "פאודוסיה מורוזובה" (1887) המוצגות בגלריית טרטיאקוב שבמוסקבה, ו"מסע סובורוב דרך האלפים" (1889) וציור הפלגתו של "סטפאן ראזין" (1910) המוצגות במוזיאון הרוסי שבסנקט פטרבורג.

## גלריה

Surikov streltsi.jpg|בוקר הוצאתם להורג של חיילי הסטרלצי
Boyaryna Morozova by V.Surikov (1884-1887, Tretyakov gallery).jpg|פאודוסיה מורוזובה
Surikov horseman.jpg|פרש הברונזה
SurikovMenshikovBerezovo.jpg|מנישקוב בברזוב
SurikovSnowFortress.jpg|כיבוש מצודת השלג
Vasily Surikov - Suvorov Crossing the Alps in 1799 - Google Art Project.jpg|מסע סובורוב דרך האלפים
Surikov manbody.jpg|אדם
Surikov Pokoreniye Sibiri Yermakom.jpg|כיבוש סיביר על ידי ירמק


## קישורים חיצוניים

* קורות חיים
* 
* 

קטגוריה:אמנים שעל שמם כוכב לכת מינורי
קטגוריה:ציירים רוסים
קטגוריה:ציירים ריאליסטים
קטגוריה:אישים הקבורים בבית העלמין וגנקובסקויה
קטגוריה:אישים שהונצחו על בולי ברית המועצות
קטגוריה:רוסים שנולדו ב-1848
קטגוריה:רוסים שנפטרו ב-1916
אנדריי נסמצ'ני

**אנדריי מיקוליוביץ' נסמצ'ני** (באוקראינית: **Андрій Миколайович Несмачний**; נולד ב-28 בפברואר 1979 בבריאנסק) הוא כדורגלן עבר אוקראיני ששיחק בעמדת המגן בקבוצת דינמו קייב. כמו כן, הוא שיחק בנבחרת אוקראינה. נסמצ'ני היה שחקן רב יכולות שתפקד הן כמגן והן כבלם וכקשר שמאלי.

## קריירת משחק
נסמצ'ני הוא בוגר בית הספר לכדורגל של טבריה סימפרופול. ב-1997 הוא הצטרף למועדון הבכיר דינמו קייב וערך את הופעת הבכורה שלו באותה שנה, אך במשך שלוש השנים הבאות הוא שיחק בעיקר במסגרת קבוצות משנה של דינמו קייב. בעונת  הוא הפך לשחקן קבוע בקבוצה הבוגרת של דינמו, בה הוא משחק עד היום. הוא ביסס את מעמדו כאחד מהשחקנים החשובים בקבוצה וכאחד מטובי המגנים בכדורגל האוקראיני, מה שהתבטא בבחירתו לנבחרת השנה באוקראינה ב-2007.

במהלך שנותיו בקבוצה זכה נסמצ'ני עם דינמו קייב בתארים רבים: שש אליפויות ליגת העל האוקראינית בשנים 2000, 2001, 2003, 2004, 2007 ו-2009, וחמישה גביעים אוקראיניים בשנים 2000, 2003, 2005, 2006 ו-2007. הוא השתתף עם הקבוצה בקביעות גם בליגת האלופות, והיה שותף להעפלתה לחצי גמר גביע אופ"א ב-2009 ולהיותה הקבוצה האוקראינית הראשונה שעושה זאת, יחד עם שחטיור דונצק. ב-2011 פרש ממשחק פעיל.

### נבחרת אוקראינה
בנבחרת אוקראינה ערך נסמצ'ני את הופעת הבכורה שלו במשחק מול בולגריה באפריל 2000, ומאז היה לשחקן קבע בנבחרת. הוא היה שותף להעפלה הראשונה בתולדות הנבחרת לגביע העולם, ב-2006. במונדיאל עצמו הוא שותף בכל דקות המשחק של נבחרתו, וסייע לה להעפיל עד לרבע הגמר. הוא הודיע על פרישה מהנבחרת בשנת 2009, בטענה כי הוא הפך לאחד מעדי יהוה וגם כדי להקדיש יותר זמן למשפחתו.

## קישורים חיצוניים

* דף השחקן באתר דינמו קייב
* פרופיל באתר Goal.com

קטגוריה:מגני כדורגל אוקראינים
קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1979
וסילי פרוב

[שמאל|ממוזער|[דיוקן|דיוקנו של פיודור דוסטויבסקי מעשה ידי וסילי פרוב, 1872.]]
**וסילי גריגורביץ' פֶּרוֹב** (ברוסית: **Василий Григорьевич Перов**; ) היה צייר רוסי, שצייר בסגנון הריאליסטי וממייסדי תנועת האמנות רבת ההשפעה "הנודדים".

## קורות חיים
וסילי פרוב נולד ב-1834 בטובולסק, אשר בסיביר, היה בנו הלא חוקי של הברון גריגורי קרלוביץ' קרידנר. מקור שם-משפחתו שבחר לעצמו הוא בכינוי "פרוב" שהדביק לו מורהו לכתיבה (перо [פֶּרוֹ], ברוסית "נוצה"). פרוב למד בבית ספר בארמזס הנמצאת במרכז רוסיה, כ-400 ק"מ דרומית למוסקבה, המרוחקת אלפי קילומטרים מעיר הולדתו. לאחר מכן עבר לבית הספר לאמנות של אלכנסנדר סטופין. היה זה בית ספר לאמנות הראשון באימפריה רוסית שהוקם מחוץ לערים הגדולות.

בשנת 1853 התקבל לבית הספר לציור, פיסול ואדריכלות של מוסקבה. בשנת 1856 זכה במדליית כסף עבור איור של ראש נער בתחרות של האקדמיה הקיסרית לאמנויות. פרס זה היה הראשון בפרסים רבים שקיבל מהאקדמיה. בשנת 1857 זכה במדליית כסף עבור "חקירת הקומיסר של המשטרה הכפרית" ומדליית זהב עבור "סצנה ליד קבר" ו"בנו של הכומר מועלה בדרגה". בשנת 1861 זכה במדליית זהב עבור "הדרשה בכפר". פרס זה העניק לו מלגה ללימודים בחו"ל, ובשנת 1862 נסע למערב אירופה וביקר בגרמניה ובפריז. בתקופה זו צייר את המראות שראה ברחובות מערב אירופה ובהן היצירות "מוכר הפיסלונים", ו"מוזיקיאים וצופים".

פרוב שב למוסקבה בשנת 1865 ועד שנת 1871 יצר את יצירות האמנות הידועות שלו: "התור ליד המזרקה", "ארוחה במנזר", "המסע האחרון", "טרויקה", "יום שני של התענית", "הגעת האומנת לבית הסוחר", "המורה לציור", "ליד מסילת הרכבת", "המחלוקת על האמונה" ו"הפונדק האחרון בשער העיר".

בשנת 1866 קיבל את התואר של חבר אקדמיה, ובשנת 1871 מונה למרצה בבית הספר לאמנות, פיסול ואדריכלות של מוסקבה. בתקופה זו הצטרף לתנועת "הנודדים".

פרוב נפטר ב-10 ביוני 1882 בכפר קוזמינקי שליד מוסקבה בעקבות מחלת שחפת ונקבר במנזר דונסקוי.

## גלריה

תמונה:Wassili Grigorjewitsch Perow - Parisian rag pickers.jpg|קבצן בפריז, 1864
תמונה:Тройка_-_Василий_Григорьевич_Перов_(1866).jpg|טרויקה, 1866
תמונה:Wassilij_Grigorjewitsch_Perow_002.jpg|הטבוע, 1867
תמונה:Wassilij Grigorjewitsch Perow 001.jpg|לצד מסילת הברזל, 1868
תמונה:Perov Pticelov.jpg|לוכד הציפורים, 1870
תמונה:Спящие дети1.JPG|ילדים ישנים, 1870
תמונה:Wassili Grigorjewitsch Perow - Hunters resting.jpg|ציידים במנוחה, 1871
תמונה:Alexander_Ostrovsky_by_Vasily_Perov.jpg|אלכסנדר אוסטרובסקי, 1871
תמונה:Perov guvernanka kupe.jpg|הגעת האומנת לבית הסוחר
תמונה:Last Tavern at Town Gate (Perov, 1868).jpg|הפונדק האחרון בשער העיר
תמונה:Перов Суд Пугачева (ГИМ).jpg|מתן פסק דינו של ימליאן פוגאצ'ב, 1879
תמונה:PerovVG PervHristianKievGRM.jpg|הנוצרים הראשונים של קייב, 1880
תמונה:Perow gefsiman.jpg|ישו על הר הזיתים
תמונה:Nikita Pustosviat. Dispute on the Confession of Faith.jpg|המחלוקת על האמונה, 1881


## קישורים חיצוניים

* קורות חיים
*  יצירותיו של פרוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים רוסים
קטגוריה:ציירים ריאליסטים
קטגוריה:רוסים שנפטרו משחפת
קטגוריה:רוסים שנולדו ב-1833
קטגוריה:רוסים שנפטרו ב-1882
וסילי פולנוב

ממוזער|250px|החצר במוסקבה, 1878.
**וסלי דמיטרייביץ' פולנוב** (ברוסית: **Поленов Василий Дмитриевич**; 1 ביוני 1844 – 18 ביולי 1927) היה צייר נופים ריאליסטי רוסי, ואחד מחברי תנועת האמנות "הנודדים". אחותו היא הציירת ילנה פולנובה.

## קורות חיים
פולנוב למד תחת פאבל צ'יסטיאקוב ובין השנים 1863–1871 למד באקדמיה הקיסרית לאמנויות. בתום לימודיו נסע לאיטליה ולצרפת ללמוד את סגנונות הציור של אירופה המערבית, ובמסע זה צייר את "זכות הגביר" (1874, גלריית טרטיאקוב). 

בין השנים 1877–1878 השתתף במלחמת רוסיה-טורקיה כצייר מלחמה. בשובו מהמלחמה הצטרף לתנועת "הנודדים" והציג בתערוכות הנודדות של קבוצת האמנים. 

עבודותיו זכו לפופולריות רבה, ונרכשו על ידי האספן העשיר פאבל טרטיאקוב עבור הגלריה שלו.

בשלהי שנות ה-70 של המאה ה-19 התמקד פולנוב בציור ציורי נוף בסגנון ריאליסטי, ושאף להציג את הנוף הרוסי ולגרום לצופה לחוש באוויר הצח שבאזור הכפרי. דוגמות ליצירות אלה הן "החצר במוסקבה" (1878), "גן הסבתא" (1878), "אגם זארוסשי" (1879).

בין השנים 1881–1882 נסע פולנוב למזרח התיכון וליוון ואייר איורי נוף אשר שימשו בסיס ליצירת המופת "ישו והחוטא" (1886 - 1887). ביצירות שנוצרו לאחר ביקור זה, התמקד פולנוב בשילוב תמות מהברית החדשה עם ציורי נוף ריאליסטיים של נופי ארץ הקודש.

במקביל בשנות ה-80 של המאה ה-19 עסק פולנוב בציור תפאורות לתיאטרון. בנוסף עיצב פולנוב את ביתו של סאווה מאמונטוב שבאברמצבו, ואת האופרה הרוסית הפרטית.

פולנוב התקבל לאקדמיית סנקט פטרבורג לאמנויות בשנת 1893 והוכרז כ"אמן העם של ברית המועצות" בשנת 1926.

פולנוב עסק בהוראה ולימד אמנים רבים בבית הספר לציור, פיסול ואדריכלות של מוסקבה ובהם אברם ארחיפוב, ולדימיר קוזלובסקי, ואסילי פרפליוצ'יקוב, אמילי שאנקס, יצחק לויתן, קונסטנטין קורובין ואלכסנדר גולובין.

לאחר מותו, הוכרז בית אחוזתו של פולנוב בבורוק כמוזיאון לאומי לאמנות, ושם הכפר בו שוכנת האחוזה שונה ל"פולנובו" על מנת להנציח את האמן.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:ציירים ריאליסטים
קטגוריה:ציירים רוסים
קטגוריה:רוסים שנולדו ב-1844
קטגוריה:נפטרים ב-1927
הסכם לונדון (1840)

**הסכם לונדון משנת 1840** (באנגלית: **Convention for the Pacification of the Levant**) הוא הסכם בינלאומי אשר שמו הרשמי "הסכם להשכנת שלום בלבנט" ואשר נחתם ב-15 ביולי 1840 בין המעצמות האירופיות בריטניה, אוסטריה, פרוסיה, ורוסיה מצד אחד, והאימפריה העות'מאנית מן הצד השני.

הסכם זה מתמצת הסכמים קודמים הנוגעים לאימפריה העות'מאנית ומלחמתה במצרים בראשות מוחמד עלי ואשר היו יוזמת המעצמות האירופיות מחשש שמא התמוטטות האימפריה העות'מאנית תגרום לחוסר יציבות באירופה.

החתומות על ההסכם הבטיחו למוחמד עלי וליורשיו שלטון קבוע במצרים ובסנג'ק עכו (מחוז עכו), בתנאי שאזורים אלה יוותרו חלק מן האימפריה העות'מאנית. תחומי "מחוז עכו" כפי שהובטח לו נרחבים מאוד, והם כוללים את רוב ארץ ישראל המערבית. ההסכם מפרט במדויק את תחומי השטח שהוצעו לו, והם (בתרגום חופשי): "מראש הנקרה יוצא קו לעבר שפך נהר חצבאני, משם לאורך החוף המערבי של הכנרת, לאורך הגדה של נהר הירדן, לאורך החוף המערבי של ים המלח, משם לקצה הצפוני של מפרץ עקבה (=מפרץ אילת), ואז לאורך החוף המערבי של מפרץ עקבה והחוף המזרחי של מפרץ סואץ, עד סואץ".

בתמורה היה על מוחמד עלי לסגת בתוך עשרה ימים משאר אזורי סוריה ולהשיבם לשלטונו של אבדילמג'יט הראשון, כמו גם את ספינות הצי העות'מאני אשר ערקו לנמל אלכסנדריה. מוחמד עלי אף היה צריך להסיג באופן מיידי את כוחותיו מחצי האי ערב, מן הערים הקדושות לאסלאם, כרתים, מחוז אדנה וכל שאר שטחי האימפריה העות'מאנית. מוחמד עלי היה צריך לכבד את ההתחייבויות שקיבלה בריטניה בהסכם באלטה לימאן ובמיוחד את סעיף 6 המציין במפורש את מצרים.

המעצמות האירופיות התחייבו לעשות כל מאמץ אפשרי ליישם את תנאי ההסכם בדרכי שכנוע, אולם מוחמד עלי, בתמיכתה של צרפת, סירב לקבל את תנאי ההסכם. עמדתו של מוחמד עלי הובילה לקונפליקט צבאי בשנת 1840 במזרח התיכון שבמהלכו התקיפו כוחות בריטים ואוסטרים את העיר עכו והביסו את כוחותיו של מוחמד עלי. תבוסה זו הייתה תחילתה של ירידת כוחו של מוחמד עלי במזרח התיכון אשר לוותה בהתקוממויות מקומיות בשטחים שבהם שלט.

לבסוף, בהיותו בעמדת מגננה, הסכים מוחמד עלי לקבל את תנאי הסכם לונדון והפירמנים שהסולטאן קבע לאחריו. הסכמתו קבעה את שלטונו על מצרים וסודאן. הוא נסוג מסוריה ומכרתים ושלח אל הסולטאן את הצי העות'מאני. הסכם לונדון והפירמנים שנוספו לו היוו את הבסיס החוקי למעמדה של מצרים כפרובינציה בעלת זכויות יתר במסגרת האימפריה העות'מאנית. במאה ה-20 הזכירו חברי תנועת הלאומיות המצרית את הסכם לונדון בתמיכה לטענתם כי לבריטניה אין זכות להחזיק במצרים.

## קישורים חיצוניים
* נוסח הסכם לונדון משנת 1840 

לונדון (1840)
קטגוריה:מצרים: היסטוריה
קטגוריה:1840
קטגוריה:ארץ ישראל: היסטוריה
לונדון (1840)
לונדון (1840)
לונדון (1840)
לונדון (1840)
מרסאמון

**מרסאמון** (מצרית עתיקה: אהובת אמון) הייתה כהנת-זמרת מקדש כרנך במצרים העתיקה. 

מרסאמון התגוררה בעיר תבאי שבמצרים במהלך המאה השמינית לפני הספירה. המומיה של מרסאמון מוצגת במכון האוריינטלי של אוניברסיטת שיקגו. המומיה של מרסאמון נרכשה בשנת 1920 על ידי האג'יפטולוג ג'יימס הנרי ברסטד במהלך ביקורו במצרים. 

פניה של מרסאמון שוחזרו בעזרת טכנולוגיית טומוגרפיה ממוחשבת. בשנת 2008 נעשו שני שחזורים שהוזמנו על ידי המוזיאון, ונעשו במרכז הרפואי של אוניברסיטת שיקגו.

## קישורים חיצוניים
* 
* שחזור פניה של מרסאמון, בYouTube
* מרסאמון במגזין ארכאולוגיה

קטגוריה:מצרים העתיקה
קטגוריה:חנוטי מצרים העתיקה
קטגוריה:נשים במאה ה-8 לפנה"ס
ישיבת קול יעקב

**ישיבת קול יעקב** היא ישיבה גדולה השוכנת בשכונת בית וגן בירושלים. נכון ל-2018 מונה כ-250 תלמידים.

## תולדות הישיבה
הישיבה נוסדה על ידי האחים הרב יהודה והרב דניאל עדס, על שם אביהם, הרב יעקב עדס, מראשי ישיבת פורת יוסף ואב"ד בירושלים. היא החלה את דרכה ככולל אברכים שהוקם בשנת ה'תשכ"ד, לאחר פטירת האב, ושכן בביתו. בהמשך נבנה בניין הישיבה בשכונת בית וגן.

הישיבה הוקמה בתמיכת הרב אלעזר מנחם מן שך. חלק מרבניה הם ספרדים בוגרי ישיבות ליטאיות. משגיח הישיבה היה הרב דב יפה, עד לפטירתו בה'תשע"ח (נובמבר 2017). מאז משמשים בתפקיד הרב חיים שיפמן, הרב צבי לוי והרב חיים בלאק.
[שמאל|ממוזער|250px|הרב [יהודה עדס בשיעור כללי בהיכל הישיבה]]
בעבר היו מחצית מהתלמידים ספרדים ומחציתם אשכנזים-ליטאים. לקראת שנת הלימודים ה'תשע"ב התקבלו לראשונה תלמידים ספרדים בלבד.

דרך הלימוד בישיבה היא דרך הלימוד המקובלת בעולם הליטאי.

בעבר למדו בישיבה כמאה אברכים, אך עקב מצבה הכלכלי הקשה, הוחלט בסוף שנת ה'תשע"ה על סגירת הכולל.

בישיבה מתקיימות במוצאי שמחת תורה הקפות שניות רבות משתתפים.

תלמידי הרב יהודה עדס הקימו בנתיבות ובביתר ישיבות קטנות בשם זהה, המכוונת על ידו.

## צוות הישיבה
ראש הישיבה הוא הרב יהודה עדס.
המשגיח הוא הרב צבי לוי. הר"מים הם הרב יוסף דב וינטר, הרב משה ברכה, הרב יהושע אסטנבולי, והרב עקיבא כהן, חתניו של ראש הישיבה. בעבר לימדו בה עד לפטירתם, הרבנים משה קופשיץ ויצחק דז'ימיטרובסקי. את הישיבה ניהל הרב אריה הראל, חתנו של הבאבא סאלי. כיום מנהל אותה יצחק גרינוולד.

## בוגרים מפורסמים
* הרב אליהו בקשי דורון (בכולל שעל ידי הישיבה)
* הרב שלמה ידידיה זעפראני (בכולל שעל ידי הישיבה)
* הרב יעקב עדס (דברי יעקב)
* הרב ד"ר רונן לוביץ
* הפרשן יעקב ריבלין
* הזמר ישי לפידות
* הרב אשר חמוי (ראש ישיבת "אבני נזר") 
* הרב אופיר מלכה

## קישורים חיצוניים
* 

## הערות שוליים

קטגוריה:בית וגן: מוסדות חינוך
קול יעקב
קול יעקב
קול יעקב
קול יעקב
*
לשכת הגולה

**לשכת הגולה** הייתה אחת הלשכות בצפון העזרה של בית המקדש, אשר שימשה להובלת מים ולאספקתם לבית המקדש.

## השימוש בה
בלשכת הגולה היה גלגל גדול ששימש לשאיבת מים מבור שהיה בעזרה לשם אספקת מים שוטפת לבית המקדש, כפי שמתואר במשנה:

## שמה
יש הטוענים כי הלשכה נקראת כך מפני שעולי הגולה בנו אותה. מסתבר, עם זאת, שהיא נקראת על שם הגלגל שהיה שם (ראו בפסקה הקודמת), שכן הגלגל נקרא בלשון המשנה גולה.

## מיקומה
במשנה מצוין שהלשכה הייתה בצפון העזרה:

לפי המשנה הלשכה הייתה ליד לשכת העץ ולשכת הגזית בצפון העזרה.

הלשכה עמדה בצפון העזרה, בקרבת המקום בו היה הים של שלמה בימי בית המקדש הראשון, בהתאם לעובדה שהשימוש בה היה דומה לשימוש בים של שלמה.

במשנה נאמר גם שהיה בור מים גדול בסמוך לכיור ויש החושבים שהלישה הייתה שם, סמוך לכיור בין האולם למזבח.

## ראו גם

* לשכת הגזית
* לשכת פרהדרין

## הערות שוליים

גולה
סטארה זאגורה (מחוז)

**מחוז ([[אובלסט]]) סטארה זאגורה** (בבולגרית: **Област Стара Загора**) הוא אחד מ-28 מחוזות בולגריה. המחוז שוכן בדרום מרכז בולגריה, מצויות בו 12 רשויות מקומיות ועיר בירתו היא סטארה זאגורה.

## היסטוריה
התיישבות מאורגנת בשטח המחוז מתוארכת למאה ה-5 לפני הספירה, עידן הממלכה התראקית. בשטח המחוז סמוך לעיר קאזאנלק, נתגלה קבר תראקי עתיק אשר הוכרז כאתר מורשת עולמית. מהמאה ה-1 ועד ה-7 נכללו שטחי המחוז בפרובינציה של האימפריה הרומית המערבית ולאחר מכן המזרחית. בהמשך נשלט השטח על ידי האימפריה הבולגרית הראשונה והשנייה. ב-1372 נכבש האזור על ידי מוראט הראשון, סולטאן האימפריה העות'מאנית. ב-1877 איבדו העות'מאנים את השליטה באזור עת הובסו במלחמה העות'מאנית-רוסית (1877-1878). לאחר המלחמה נכללו שטחי המחוז במסגרת נסיכות בולגריה, מתוקף סיכומי קונגרס ברלין.

## כלכלה
מרבית התוצר המקומי הגולמי מגיע ממגזר התעשייה ולאחריו מגזרי החקלאות והשירותים. נכון ל-2004, עמדו נתוני האבטלה במחוז על 9 אחוזים מכלל כוח העבודה ובעיר סטארה זאגורה עצמה על 3.5 אחוזים, נתונים הנמוכים משיעור האבטלה הממוצע בבולגריה שעומד על 11.9 אחוזים. בשנה זו עמד ההיקף ההשקעות הזרות במחוז, בעיקר בתשתיות ובתעשיות אנרגיה על 838 מיליון אירו, נתון המהווה כ 40% מכלל ההשקעות הזרות בבולגריה.

במחוז, מפעיל קונצרן "מזרח המריצה", מתחם הממוקם כ-40 קילומטרים מזרחית לעיר סטארה זאגורה וכולל מפעלים ושתי תחנות כוח תרמו-דינאמיות, המייצרות חשמל משריפת פחם, בהספק כולל של 1,450 מגה ואט, כל אחת. נכון ל-2007 מספק הקומפלקס כולו, 30 אחוזים מתצרוכת החשמל של בולגריה.

באזור קיימת מבשלת בירה גדולה, המייצרת בירה מקומית ומותגים ברישיון וכן יקב בבעלות צרפתית, המייצר יין בעיקר לייצוא. במחוז קיימת תשתית נרחבת של מפעלי ייצור ועיבוד מזון וכן מפעלי רהיטים. תשתית החקלאות המחוזית מתבססת על גידולי חיטה, ירקות וענבים וכן צאן ובקר.

המחוז הוא אחד מצמתי התחבורה החשובים של דרום בולגריה ודרכו עוברות מסילות הרכבת מסופיה לאיסטנבול ומסופיה לבורגס ובסמוך לעיר סטארה זאגורה ממוקם נמל תעופה.

## קישורים חיצוניים

* 

## הערות שוליים

סטארה זאגורה
מאג רפא"ל

[ממוזער|250px|מאג רפא"ל על [פומ"ה]]
**מאג רפא"ל** הוא השם שניתן בצה"ל לעמדת הנשק **OWS** (ראשי תיבות של **O**verhead **W**eapon **S**tation) המיוצרת על ידי רפאל וחמושה במקלע מאג 7.62 מ"מ מתוצרת FN Herstal הבלגית. הייחוד במערכת מאג רפא"ל היא שהשליטה במקלע נעשית מתוך הכלי הממוגן, ובכך המקלען לא נאלץ לחשוף את עצמו לאש אויב. המערכת כוללת חצובה עם אמצעים המתפעלים את המקלע, כוונות יום-לילה ועמדת שליטה והפעלה בתוך הכלי. עמדה זו הייתה אחת הראשונות מסוגה והשליטה נעשתה על ידי ידיות ומוטות שנכנסו אל גוף הכלי, זאת לעומת עמדות חדשות מסוג RCWS (ראשי תיבות של **R**emote **C**ontroled **W**eapon **S**tation) בהן השליטה נעשית בצורה חשמלית והעמדה אינה חודרת לגוף הכלי ובכך מהווה נקודת חולשה במיגון.

מאג רפא"ל מותקן על נגמ"שים של צה"ל, בהם האכזרית והפומ"ה. בשנות ה-90 הותקנו מספר מערכות מסוג זה במוצבים של רצועת הביטחון בדרום לבנון. גרסאות יותר גדולות של העמדה מותקנות על נגמ"שי אוטוקאר.

## ראו גם
* קטלנית (אמצעי לחימה)
* טייפון (נשק)

## קישורים חיצוניים

קטגוריה:רפאל: מוצרים
קטגוריה:אמצעי לחימה ישראליים
פילודנדרון קסנדו

**פילודנדרון קְסָאנָאדוּ** (שם מדעי: *Philodendron xanadu*) הוא מין צמח מסוג פילודנדרון, שמקורו בברזיל.

הצמח בעל עלווה ירוקה המסודרת בצורת ראש פטרייה. העורק המרכזי של העלה בעל גוון ורדרד. בקיץ פורח הצמח בפרחים בעלי מתחל, בצבע קרם. פילודנדרון קסאנאדו רגיש למזיקים הבאים: קמחיות וכנימות. בעבר היה שמו של הצמח "Philodendron Winterbourn", ושמו הנוכחי ניתן לו באוסטרליה. בארצות הברית אף רשמו עליו פטנט, אך הוכח כי בפועל מקורו בזרעים שנאספו מצמחי בר בברזיל.

## קישורים חיצוניים

* פילודנדרון קסנדו, באתר Green Patio 
* פילודנדרון קסנדו, באתר San Marcos Growers 

## הערות שוליים

קטגוריה:לופיים
קטגוריה:צמחי נוי
קטגוריה:צמחי גן
ג'רמי טיילר

**ג'רמי טיילר** (באנגלית: **Jeremy Tyler**; נולד ב-21 ביוני 1991 בסן דייגו, קליפורניה) הוא כדורסלן אמריקאי המשחק בעמדות הפאוור פורוורד והסנטר בקבוצת לוס אנג'לס לייקרס מליגת ה-NBA. טיילר הוא הזר הצעיר ביותר ששיחק בליגת העל הישראלית בכל הזמנים, זאת לאחר ששיחק במדי מכבי חיפה בגיל 18 בלבד.

טיילר שיחק בליגת התיכונים של ארצות הברית, במדי תיכון סן דייגו בין השנים 2005–2009, כשבעונתו האחרונה בליגה הוא קולע 28.7 נקודות בממוצע למשחק. הוא החליט לוותר על כיתה י"ב והמכללה וכבר בגיל 18 יצא לאירופה. לאחר מספר שבועות בהם ניסו כמה מקבוצות היבשת לצרפו אליהן, חתם במכבי חיפה הישראלית, בתקווה שמאמני הקבוצה יכינו אותו ל-NBA. בכך הפך לשחקן הזר הצעיר בהיסטוריה של ליגת העל.

טיילר החל את העונה עם ציפיות גדולות, אך כבר במשחק הפתיחה של העונה נגד מכבי תל אביב, גילה חוסר תיאום עם שאר הקבוצה והוחלף על ידי עידו קוז'יקרו לאחר 10 דקות בלבד. במשחקו השלישי בקבוצה מצבו הידרדר אף יותר כאשר נגח בפניו של שחקן הפועל גלבוע גליל, מוטי מוסקוביץ'. הוא הורחק מיידית מהמשחק והושעה מהמשחק הבא נגד הפועל חולון. בנוסף, נקנס ב-10 אלף שקלים בפועל וב-20 אלף שקלים על תנאי. בעקבות המקרה ובעיות משמעת קודמות של טיילר, אמר עליו מאמנו אבי אשכנזי: "אני גמרתי להתעסק עם בעיות ההתנהגות שלו. השקעתי בזה הרבה מעבר למה שצריך ואני לא מתכוון להתעסק בזה יותר. הוא יישפט רק על פי הפן המקצועי - לא יהיה טוב, לא ישחק. ההתנהגות שלו דוחה." גם כלי התקשורת לא נשארו אדישים למקרה הנגיחה והחלו להתפרסם מאמרים רבים על הכישלון שבהחתמת השחקן ועל אי יכולתו להעתיק את יכולותיו מהתיכונים לכדורסל המקצועני. לאחר חזרתו מההשעיה שיפר במעט את יכולתו ובארבעת המשחקים שלאחר המקרה קבע ממוצעים של 4.2 נקודות ו-2.5 כדורים חוזרים למשחק. למרות זאת, הלך ודעך מעמדו בקבוצה ולאחר שלא נכלל בסגל הקבוצה במשך ארבעה משחקים רצופים, עזב את מכבי חיפה ב-19 במרץ 2010, פיטר את סוכנו וחזר לארצות הברית.

ב-29 ביולי 2010 חתם טיילר בקבוצת טוקיו אפאצ'י היפנית.. ביוני 2011 נבחר טיילר בדראפט ה-NBA על ידי שארלוט בובקאטס בבחירה ה-39. שארלוט העבירה את זכויות ההחתמה שלו לגולדן סטייט ווריורס, שהודיעה כי תחתים אותו על חוזה.

במהלך עונת 2011-2012 שיחק טיילר בגולדן סטייט ווריורס, במהלך העונה (27 בפברואר 2012) נשלח לקבוצת הדאקוטה וויזארדס מליגת הפיתוח של ה-NBA (קבוצת פיתוח הכישרונות של הווריורס), אך הוחזר לסגל גולדן סטייט ב-6 במרץ 2012.

## קישורים חיצוניים

* דף הפרופיל של טיילר באתר דראפט ה-NBA
* דף הפרופיל של טיילר באתר DraftExpress
* סטטיסטיקות של טיילר באתר מנהלת ליגת העל

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורסלני מכבי חיפה
קטגוריה:כדורסלני גולדן סטייט ווריורס
קטגוריה:כדורסלני דקוטה ויזארדס
קטגוריה:כדורסלני אטלנטה הוקס
קטגוריה:כדורסלני ניו יורק ניקס
קטגוריה:כדורסלני לוס אנג'לס לייקרס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סנטה קרוז ווריורס
קטגוריה:כדורסלני פוג'יין סטורג'נס
קטגוריה:כדורסלני שאנשי ברייב דראגונס
קטגוריה:כדורסלני טיינג'ין פיונירס
קטגוריה:בחירות דראפט של שארלוט בובקאטס
קטגוריה:כדורסלני סידני קינגס
קטגוריה:קליפורניה: כדורסלנים
קטגוריה:כדורסלני לייקלנד מג'יק
קטגוריה:אמריקאים שנולדו ב-1991
וידויו של מחסל כלכלי

**וידויו של מחסל כלכלי** (באנגלית: Confessions of an Economic Hit Man) הוא שם ספרו של ג'ון פרקינס שיצא בשנת 2004 ואשר מתאר את חוויותיו כעובד של חברת הייעוץ צ'ס ת. מיין (Chas. T. Main) מבוסטון. לפני העסקתו ניגש פרקינס לראיון עבודה בסוכנות לביטחון לאומי, דבר שהיווה לטענתו קרש קפיצה ולמעשה סקירה חיצונית מספקת להעסקתו בחברת הייעוץ כ"מחסל כלכלי". קיימת לכאורה התייחסות לספר בקלטת אדיו ששוחררה על ידי אוסאמה בן לאדן בספטמבר 2009.

## תוכן
פרקינס החל לכתוב את ספרו בשנות השמונים ולדבריו - "איומים ושוחד תמיד שכנעו אותי להפסיק".
"כשהוא מגויס בחשאיות על ידי הסוכנות לביטחון לאומי ומקבל שכר מחברת ייעוץ, הוא נסע לאינדונזיה, פנמה, אקוודור, קולומביה, ערב הסעודית, איראן ומדינות אחרות בעלות חשיבות אסטרטגית. פרקינס חושף את המכניקה העדינה של השליטה האימפריאלית מאחורי כמה מהאירועים החשובים ביותר בהיסטוריה הנוכחית, כמו נפילתו של השאה האיראני, מותו של הנשיא הפנמי עומאר טרוחיוס, ופלישות ארצות הברית לפנמה ועיראק." (מתוך בלוג ביקורת באינטרנט, הערה 2 בוויקי אנגלית).

ע"פ ספרו, תפקידו של פרקינס היה לשכנע מנהיגי מדינות בלתי מפותחות לקבל על מדינותיהן הלוואות פיתוח עצומות ממוסדות כגון הבנק העולמי והסוכנות האמריקנית לפיתוח בינלאומי (USAID). כשהן אזוקות לחובות ענק אותם אין להם תקווה לשלם, נאלצו מדינות אלה להיעתר ללחצים פוליטיים מארצות הברית במגוון נושאים. לכן, טוען פרקינס המדינות המתפתחות מנוטרלות דה פקטו בזירה הבינלאומית, פערי העושר בתוכן מתרחבים, וכלכלותיהן משותקות לאורך זמן. בתפקיד זה נפגש פרקינס עם אח"מים שונים מרחבי העולם כולל עומאר טרוחיוס וגרהם גרין.
 
פרקינס מתאר את תפקיד המחסל הכלכלי באופן הזה:

האפילוג למהדורת 2006 מספק הפרכה למהלך הנוכחי של מדינות G8 למחיקת חובות לעולם השלישי. פרקינס מאשים כי התנאים למחיקת החובות דורשים מהמדינות למכור את שירותי הבריאות, החינוך, החשמל והמים לתאגידים זרים. ארצות אלו יאלצו גם לבטל סובסידיות והגבלות סחר המְגִנות על עסקים מקומיים, אך לקבל את המשך סבסודם של עסקים מסוימים במדינות G8 וארצות הברית, והקמתן של חומות סחר על יבוא המסכן תעשיות במדינות G8.

## קישורים חיצוניים
* 
* 

קטגוריה:ספרות פוליטית
קטגוריה:אוטוביוגרפיות
פילודנדרון מטפס

**פילודנדרון מטפס** (שם מדעי: *Philodendron hederaceum*, מכונה גם **פילודנדרון עלה-לב**) הוא מין צמח ממשפחת הלופיים, ירוק עד, שמוצאו באמריקה הטרופית. לעליו של הפילודנדרון המטפס צורה של לב, וקוטרם יכול להגיע עד ל-12.5 סנטימטר. בטבע פורח הפילודנדרון המטפס, במשך כל השנה. הפרחים לא בולטים במיוחד והם בעלי מתחל ירוק. כצמח נוי הוא בדרך כלל אינו מצמיח פרחים. הפילודנדרון המטפס מתרבה באמצעות ייחורים. הפילנדרון נאחז בעץ וקושר את עצמו לעץ.

## קישורים חיצוניים

* Philodendron scandens, Plant of the Week

קטגוריה:צמחים שתוארו ב-1829
קטגוריה:טקסונים שתוארו בידי היינריך וילהלם שוט
קטגוריה:לופיים
קטגוריה:צמחי נוי